বাংলাদেশে ভোট শুরু, এগিয়ে কোন দল? শেষ হাসি হাসবেন তারেক? কী হবে ইউনুসের?

ওয়েবডেস্ক- ‘দেশের মানুষ নির্বিঘ্নে ভোট দিলে সব ষড়যন্ত্র রুখে দেওয়া সম্ভব বলে মন্তব্য করলেন বিএনপির (BNP) চেয়ারম্যান ও ঢাকা ১৭ আসনের প্রার্থী তারেক রহমান (Tariq Rahman) । তিনি বলেন, আমি আমি ইনশাআল্লাহ আশাবাদী। দৃঢ়ভাবে আশাবাদী। আগেও বলেছি, জয়লাভ করলে সবচেয়ে বেশি কাজ করা হবে আইন-শৃঙ্খলা পরিস্থিতি উন্নতি নিয়ে’।

বৃহস্পতিবার সকাল ৯টা ৩৬ মিনিটে গুলশান মডেল স্কুল অ্যান্ড কলেজকেন্দ্রে ত্রয়োদশ জাতীয় সংসদ নির্বাচন ও গণভোটের ভোট দেওয়ার পর সাংবাদিকদের প্রশ্নের উত্তরে এই কথা জানান তারেক রহমান। সঙ্গে ছিলেন স্ত্রী জুবাইদা রহমান ও তার মেয়ে জাইমা রহমান।

আজ বাংলাদেশের নির্বাচন (Bangladesh Election 2026) । হাসিনা সরকারের পতনের পর পদ্মাপাড়ে অনুষ্ঠিত হচ্ছে ভোট। ২০২৪ সা;এর ছাত্রজনতার অভ্যত্থানে শেখ হাসিনা নেতৃত্বাধীন হাসিনা সরকারে পতন হয়। অন্তর্বর্তী সরকারে বসে মহম্মদ ইউনুস। আজ ১২ ফেব্রুয়ারি বাংলাদেশের জাতীয় সংসদ নির্বাচন, অপরদিকে রাষ্ট্র সংস্কারের কয়েকটি মৌলিক প্রশ্নে আজ গণভোটের আয়োজন করা হয়েছে। ১৫ বছরের শাসনের অবসানের পর অনুষ্ঠিত এই নির্বাচনে ব্যাপক ভোটার উপস্থিতি আশা করছে কমিশন। বাংলাদেশের নতুন সরকার গঠন করছে কোন দল এবং কে হচ্ছেন প্রধানমন্ত্রী—সবার নজর এখন এই প্রশ্ন ঘিরে। দেশের রাজনীতিতে নতুন অধ্যায় এগিয়ে খালেদা পুত্র তারেক রহমান।

আরও পড়ুন- বাংলাদেশে ভোট শুরু হতেই এ কী ছবি?

বাংলাদেশের অন্যতম প্রধান রাজনৈতিক দল বিএনপিকে এবারই প্রথম নির্বাচনী লড়াইয়ে নেতৃত্ব দিলেন তারেক রহমান। একই সঙ্গে তিনি নিজেও এবারই প্রথমবারের মতো জাতীয় সংসদ নির্বাচনে অংশ নিচ্ছেন। নির্বাচনের মাস খানেক আগেই মৃত্যু হয় বিএনপি সুপ্রিমো খালেদা জিয়া। মায়ের চলে যাওয়ার পর দলের চেয়ারম্যান হিসেবে দলের হাল ধরেন তারেক। তাঁর নেতৃত্বেই দলের নির্বাচনী প্রচার ও সাংগঠিক কার্যক্রম পরিচালিত হচ্ছে, তার সমর্থকেরা তাঁকেই বাংলাদেশের ‘সম্ভাব্য প্রধানমন্ত্রী’ হিসেবে বর্ণনা করে আসছে।